Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 45. számú melléklet a 46/2009. (XII. 30.) PM rendelethez
Paragraph Index: 2933

113. Pénzforgalom egyeztetése (107+108+109-110-111-112.) P.H. cégszerĦ aláírás Kitöltési útmutató a Nyugdíjbiztosítási, illetve az Egészségbiztosítási Alap kincstári és könyvviteli adatainak eltérését bemutató mellékleteihez Az adatszolgáltatás az Alap éves költségvetésének végrehajtása, az Alap által folyósított, nem társadalombiztosítási forrásból finanszírozott ellátási kiadások és bevételek kincstári és könyvviteli elszámolásának összehasonlítására, az eltérések kimutatására szolgál. Az adatszolgáltatásban a kiemelt költségvetési bevételi és kiadási előirányzati jogcímek adatait, valamint a megtérítendő ellátások teljesítését - a Kincstár az előirányzat-nyilvántartása, valamint az Alap kincstári számláin bonyolódó pénzforgalom KTK szerinti elszámolása és a célszámlák bevételi és kiadási forgalma alapján; - az Alap az előirányzati és teljesítési adatait a főkönyvi nyilvántartásokban rögzítettek szerint, az Ámr. 204. § (1) bekezdésben előírt adatszolgáltatással egyezően kell kitölteni. Az Egyéb és passzív-aktív pénzügyi elszámolások között kell kimutatni az ellátási és a működési szektor Nem azonosított bevételeinek hó végi, megfelelő jogcímre még el nem számolt állományát, a kiemelt költségvetési jogcímekhez nem sorolható (pl. visszaérkezett ellátások, készpénzfelvétel ellátásra) bevételek és kiadások különbözetét. Itt kell kimutatni a tb. ellátásokra biztosított előlegek tárgyévi kiadásait és megtérüléseit, valamint az egyéb függő-, átfutó- és kiegyenlítő bevételek és kiadások tárgyévi állományváltozását. A jogcímcsoport soraiban kimutatott adat negatív, amennyiben a kiadások nagyobbak, mint a bevételek. A Nyugdíjbiztosítási Alapnál az 55. sorban kell részletezni a korengedményes nyugdíjjal kapcsolatban a munkáltatói forrásállomány változását, mely összevontan tartalmazza a munkáltatók által a következő évek kifizetéseinek fedezeteként befizetett tárgyévi bevételt, valamint a tárgyévre vonatkozóan előző években korengedményes nyugdíj jogcímen befizetett összeg technikai számlára történő átvezetését. Az Alapok tárgyévi hitelállománya és a Nem tb- ellátások tárgyévi hitelállománya sorokban az ellátások folyamatos teljesítése érdekében igénybe vett tárgyévi hitelfelvétel és törlesztés különbözetét kell kimutatni. (Az összeg pozitív, ha a tárgyidőszakban igénybe vett hitelállomány nagyobb, mint a hiteltörlesztések összege.) Az adatlap 64-66, illetve 110-112 sorai a pénzforgalom egyeztetésére szolgálnak. Itt kell bemutatni a kincstári számlák, valamint a pénztárak hó végi záró és éves nyitó állományának különbözetét. A Pénzforgalom egyeztetése sorban kimutatott adat helyes kitöltés esetén nullát eredményez. (Pénzforgalom egyeztetése = az Alap számláinak pénzforgalmi egyenlege + hitelállományok - pénzeszköz-változások).

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes